HD DVD

thumb	
HD DVD (High Definition DVD) er et optisk digitalt platelagringsformat med høy oppløsning. HD DVD ble lansert i 2006 som en erstatter for standard DVD, men tapte til Sonys 
Blu-ray. Formatet har samme diameter som CD- og DVD-plater (120 mm), men bruker en laser med kortere bølgelengde, og et mer effektivt format slik at platene har 3-4 ganger så stor kapasitet som DVD. Mens en  DVD-plate har en lagringskapasitet på 4,7 GB kan HD DVD og Blu-ray lagre henholdsvis 15 og 25 GB på ett lag. Blu-ray og HD DVD er ikke kompatible formater. Det var det japanske selskapet Toshiba som lanserte HD DVD, og som på en pressekonferanse 19. februar 2008 annonserte at de ville avslutte satsingenBadi, Diana: HD-DVD er offisielt død, Dagbladet, publisert 2008-02-19, besøkt 2008-03-10. Blu-ray ble således stående som "vinner" av formatkrigen, og ble dermed det eneste aktuelle formatet for høyoppløselig platelagring.

 Hacking 
Den 27. desember 2006 ble det offentliggjort en måte å omgå kopibeskyttelsen på HD DVD. En hacker med navnet «muslix64» publiserte programmet BackupHDDVD, som var en ren inplementasjon av den offisielle dekrypteringsalgoritmen offentliggjort på aacsla.com. Programmet var avhengig av å få fatt i filmens dekrypteringsnøkkel. Dette muliggjorde dekryptering av HD DVD-er beskyttet av AACS-kryptering (på samme måte som DeCSS kan låse opp DVD)

Se også
Blu-ray Disc
Holographic Versatile Disc

Referanser

Eksterne lenker

 The Authoritative HD DVD FAQ  by Hugh Bennett
 HD-DVD lanseringsliste 
 HD DVD Promotion Group
 DVD Forum 

Kategori:Digitale lagringsmedier
Kategori:IT-relaterte introduksjoner i 2006
Kategori:Produktavviklinger i 2008